Jonathan Copete

Jonathan Copete Valencia (sündinud 23. jaanuaril 1988 Calis) on Colombia jalgpallur, kes mängib Brasiilia kõrgliigaklubis Avaí. Ta mängib üldiselt vasaku äärepoolkaitsja kohal, kuid võib samuti mängida ründajana.

Copete alustas profikarjääri 2005. aastal Venezuelas.

2011. aastal siirdus ta kodumaa klubisse Santa Fe. 2012. aasta kevadhooajal oli klubi võtmemängijaks riigi meistriks tulekul.

Aastatel 2012–2014 mängis ta Argentinas Vélezi ridades.

9. juulil 2015 liitus ta teise Colombia kõrgliigaklubiga, Atlético Nacionaliga. Ta aitas 2015. aasta sügishooajal Nacional Columbia meistriks tulla.

2016. aasta mais liitus Copete Brasiilia kõrgliigaklubiga Santos."Santos acerta contratação de Copete e negocia apenas data da chegada". Globo Esporte. 23.5.2016. Vaadatud 19.3.2018 Ta tegi klubi meeskonnas debüüdi 23. mail kõrgliiga mängus Grêmio vastu, sekkudes mängu teise poolaja alguses. Ta lõi selles mängus ka värava, kuid Santos kaotas mängu 2:3. Kokku lõi ta 2016. aasta hooajal Santose kasuks kümme väravat. 9. juulil 2017 sai ta 3:2 võidumängus São Paulo vastu kirja kübaratriki."Salsa tranquila": primeiro pedido de música de Copete quebra a internet". Globo Esporte. 9.7.2017. Vaadatud 19.3.2018 2019. aastal mängis ta Santosest laenul Mehhiko kõrgliigaklubis Pachuca ja 2020. aastal Tšiili kõrgliigaklubis Everton.

2021. aastal liitus ta Avaíga.

Copete kutsuti Colombia koondisse 2016. aasta novembris MM-i valikmänguks Tšiiliga."Convocação da Colômbia tem Copete, Mina e volta de Falcao após um ano". Globo Esporte. 4.11.2016. Vaadatud 19.3.2018 15. novembril tegi ta Tšiili vastu koondisedebüüdi.

 Saavutused 
Independiente Santa Fe
Categoría Primera A: 2012 Torneo Apertura

Vélez Sarsfield
Argentina Primera División: 2012–13 Torneo Inicial
Atlético Nacional
Categoría Primera A: 2015 Torneo Finalización 

 Viited 

 Välislingid 
 Jonathan Copete soccerway.com lehel

Kategooria:Colombia jalgpallurid
Kategooria:Santos FC mängijad
Kategooria:CF Pachuca mängijad
Kategooria:Avaí FC mängijad
Kategooria:Sündinud 1988